Armand Fallières

Clément Armand FALLIÈRES (naskiĝis la 6 novembro 1841, Mezines, Lot-et-Garonne dep., mortis la 22-an de junio 1931, Lannes, Lot-et-Garonne dep.) estis franca ŝtatisto kaj la 9-a Prezidanto de Francio (Tria Respubliko, 1906-1913).

Biografio
Fallières devenis de humila deveno: lia avo estis forĝisto, lia patro tergeodeziisto kaj vokto. Li eniris politikon en la 1870-aj jaroj, nelonge servante kiel ĉefministro en 1883, poste okupante diversajn ministeriajn postenojn dum 16 jaroj. En 1899, post kiam Émile Loubet estis elektita Prezidanto de la Respubliko, li sukcedis lin kiel Prezidanto de la Senato, kaj en 1906, li sukcedis Loubet kiel Prezidanto de la lando, venkante Paul Doumer.

Dum aktive engaĝita en fortigo de la Entento, Fallières estis kontraŭulo de milito kontraŭ Germanio. Li oficiale renkontis la rusan imperiestron Nikolao Aleksandroviĉ en Cherbourg en 1909. Post forlaso de la ofico en 1913 (li ne kandidatiĝis por reelekto post kiam lia sepjara oficperiodo finiĝis), li deklaris, aludante al la severe kontraŭ-germana sinteno de sia posteulo, Raymond Poincaré: "Mi cedas al milito." Efektive, la Unua Mondmilito jam komenciĝis en 1914.

Fallières estis aktiva kontraŭulo de la mortopuno kaj, kiel prezidanto, pardonis multajn mortkondamnitojn.
 Eksteraj ligiloj 

Kategorio:Prezidantoj de Francio
Kategorio:Francaj ministroj
Kategorio:Studentoj de la jura fakultato de Parizo